KIRJALLINEN KYSYMYS E-0587/02 esittäjä(t): Guido Bodrato (PPE-DE), Massimo Carraro (PSE)ja Monica Frassoni (Verts/ALE) komissiolle. Ympäristövaikutusten arvioinnin laiminlyönti.



Virallinen lehti nro 172 E , 18/07/2002 s. 0215 - 0216



KIRJALLINEN KYSYMYS E-0587/02 esittäjä(t): Guido Bodrato (PPE-DE), Massimo Carraro (PSE)ja Monica Frassoni (Verts/ALE) komissiolle (6. maaliskuuta 2002) Aihe: Ympäristövaikutusten arvioinnin laiminlyönti Italian alueellisen lain nro 10/99 27 pykälä ei ole lainvoimainen. 3. elokuuta 2000 annetussa perustellussa lausunnossa todettiin, että se ei ole ympäristövaikutusten arviointia koskevien yhteisön periaatteiden (komission direktiivi 85/337/ETY(1)) mukainen. Lausunnossa käsiteltiin alueellisia lakeja, joilla rikotaan yhteisön voimassa olevia ympäristösäännöksiä, ja kyseinen Veneton alueen laki on niiden joukossa. Veneton alue on nyt kuitenkin jälleen kerran antanut lain 10/99 27 pykälän nojalla luvan rakentaa luokkaan 2B kuuluvan jätteenkäsittelylaitoksen. Laitos on tarkoitettu paperimassalle, joka on biohajoavaa jätettä ja joka on tarkoitus varastoida Silean (Treviso) kunnan alueelle. Ympäristövaikutusten arviointia ei ole tehty, ja hanke rikkoo Italian lailla 909/1986 täytäntöönpantua, Euroopan yhtenäisasiakirjassa 1986 määrättyä ennalta varautumisen ja ennalta ehkäisemisen periaatetta. Laitos vaikuttaisi myös Claudia Augusta -tiehen, joka yhdisti antiikin Rooman Pohjois-Eurooppaan ja joka kuuluu yhteisön intresseihin ja rajoittuu Sile-puistoon. Rakennustyöt jatkuvat huolimatta maakerroksen ja hydrogeologisen järjestelmän heikkoudesta. Ottaen huomioon ristiriidan 8. toukokuuta 1989 annetun alueellisen lain nro 14 1 pykälän ja 25. kesäkuuta 1998 hyväksytyn Århusin sopimuksen välillä, jonka Italia pani täytäntöön 16. maaliskuuta 2000 annetulla lailla, jossa kielletään kansalaisilta asian vieminen oikeuteen, voiko komissio ilmoittaa, onko Veneton alue rikkonut yhteisön periaatteita ja mitä komissio aikoo tehdä töiden keskeyttämiseksi viipymättä? (1) EYVL L 175, 5.7.1985, s. 40. Margot Wallströmin komission puolesta antama vastaus (4. huhtikuuta 2002) Tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY mukaan, sekä ennen että jälkeen sen muuttamista 3. maaliskuuta 1997 annetulla neuvoston direktiivillä 97/11/EY(1), jäsenvaltioiden on toteutettava kaikki tarpeelliset toimenpiteet sen varmistamiseksi, että ennen luvan myöntämistä arvioidaan niiden hankkeiden vaikutukset, joilla etenkin laatunsa, kokonsa tai sijaintinsa vuoksi todennäköisesti on merkittäviä ympäristövaikutuksia. Direktiivin soveltamisalaan kuuluvat hanketyypit luetellaan direktiivin liitteissä. Direktiivin 85/337/ETY mukaan, ennen sen muutoksia, liitteen II soveltamisalaan kuuluville hankkeille on tehtävä ympäristövaikutusten arviointi vain jos jäsenvaltio katsoo, että hankkeet sitä edellyttävät. Jäsenvaltioiden on kuitenkin tehtävä hankkeille esiarviointi sen selvittämiseksi, onko liitteen II soveltamisalaan kuuluville hankkeille tehtävä ympäristövaikutusten arviointi. Direktiivin 85/337/ETY mukaan, sellaisena kuin se on muutettuna, jäsenvaltioiden on määriteltävä liitteessä II mainittujen hankkeiden osalta tapauskohtaisesti selvittämällä tai jäsenvaltioiden asettamien raja-arvojen tai valintaperusteiden avulla, arvioidaanko hanke 510 artiklan mukaisesti. Tätä määritystä kutsutaan kartoittamiseksi. Komissio katsoo parlamentin jäsenen antamien tietojen perusteella, että kyseinen hanke saattaa kuulua direktiivin 85/337/ETY soveltamisalaan ja erityisesti direktiivin 85/337/ETY (ennen muutoksia) liitteessä II olevaan luokkaan 11c (Teollisuus- ja kotitalousjätteiden käsittelylaitokset (muut kuin liitteessä I mainitut)) ja/tai direktiivin 85/337/ETY (sellaisena kuin se on muutettuna) liitteessä IIb olevaan luokkaan 11b (Jäteveden puhdistamot (muut kuin liitteessä I mainitut)). Koska komissio ei tässä erityistapauksessa ole tietoinen parlamentin jäsenen mainitsemasta tilanteesta, se toteuttaa tarvittavat toimet kerätäkseen yksityiskohtaisia tietoja tapauksesta ja varmistaakseen perustamissopimuksessa sille määrätyn toimivallan puitteissa, että yhteisön lainsäädäntöä noudatetaan. Jos komissio tulee siihen tulokseen, että tässä erityistapauksessa rikotaan yhteisön lainsäädäntöä, se ei epäröi EY:n perustamissopimuksen valvojan ominaisuudessaan toteuttaa tarvittavia toimenpiteitä, perustamissopimuksen 226 artiklan mukaiset rikkomismenettelyt mukaan luettuina, varmistaakseen yhteisön tätä asiaa koskevan lainsäädännön noudattamisen. (1) EYVL L 73, 14.3.1997.